|  |  |
| --- | --- |
|  | Por aliaj signifoj, bv. rigardi la apartigilan paĝon: Bürglen |

Pri la komunumo
---------------

**Bürglen** estas komunumo en la distrikto Weinfelden de Kantono Turgovio, Svislando. Ĝi havis 2102 loĝantojn je la 31-a de decembro 2007.

Geografio
---------

Bürglen situas ĉe la bordo de la rivero Turo inter Weinfelden kaj Bischofszell. La komunumo Bürglen konsistas el la vilaĝoj Bürglen, Leimbach, Opfershofen, Moos kaj Istighofen. La komunumparto Istighofen situas sude de Turo kaj estas ligita kun la cetera komunumo per ponto.

La teritorio de la komunumo etendiĝas sur areo de 11,68 km², de kiuj 15,8% estas kovritaj de arbaro, 61,9% servas por agrikulturo kaj 17,5% por setlado.

Najbaraj komunumoj
------------------

La komunumo Bürglen limas en nordo al Berg, en nordoriento al Birwinken, en oriento al Sulgen, en sudoriento al Kradolf-Schönenberg, en sudo al Schönholzerswilen, en sudokcidento al Bussnang, kaj en nordokcidento al Weinfelden.

Trafiko
-------

La stacidomo situas ĉe la kurpunkto de la trajnlinioj de Romanshorn al Vinterturo, kiu estas servita de la regiona trajnlinio S7 de la turgovia fervojkompanio THURBO AG, kaj de Sankt-Galo al Weinfelden, kiu estas servita de la regiona trajnlinio S5 de la sama entrepreno.

Historio
--------

La unua dokumenta mencio de Bürglen datiĝas el la jaro 1282 kiel *Burgelon*. Jam en la jaro 832 estis menciita Istighofen kiel *Justineshova*. La komunumparto Leimbach estis la unuan fojon menciita en la 1265 kiel *Lainbach* kaj Opfershofen en la jaro 1238 kiel *Opfirshofin*.

La hodiaŭa politika komunumo Bürglen estis kreita kadre de la turgovia komunumreformo la 1-an de januaro 1995 per kunigo de la iamaj lokkomunumo de la antaŭa municipkomunumo Bürglen, nome la vilaĝoj Bürglen, Leimbach kaj Opfershofen, kaj de Istighofen, kiu antaŭe apartenis al la municipkomunumo Bussnang. La lokkomunumoj Donzhausen, Hessenreuti kaj Uerenbohl, kiuj ĝis la 31-a de decembro 1994 ankaŭ apartenis al la municipkomunumo Bürglen, ek de 1995 estas parto de la politika komunumo Sulgen.

Vidu ankaŭ
----------

* Aliaj lokoj kun la nomo Bürglen
* Bürglen TG (stacidomo)

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Gregor Spuhler*:  *Quinto* en *Historia Leksikono de Svislando* (2005-02-16)

Eksteraj ligiloj
----------------

* Kategorio Bürglen TG en la Vikimedia Komunejo (Multrimedaj datumoj)

* Oficiala retejo de la komunumo Bürglen[*rompita ligilo*]
* Bürglen en la Historia Leksikono de Svislando
* Istighofen en la Historia Leksikono de Svislando
* Leimbach en la Historia Leksikono de Svislando
* Opfershofen en la Historia Leksikono de Svislando

* **Vidu ankaŭ en la Vikimedia Komunejo la kategorion Bürglen** – (Kolekto de bildoj kaj plurmediaj dosieroj)

Bildoj
------

* Moos, komunumo BürglenMoos, komunumo Bürglen
* IstighofenIstighofen
* Ponto trans Turo de Bürglen al IstighofenPonto trans Turo de Bürglen al Istighofen
* Kastelo Bürglen sur historia pentraĵoKastelo Bürglen sur historia pentraĵo
* Kastelo BürglenKastelo Bürglen
* La kastelkortoLa kastelkorto
* KastelpordegoKastelpordego
* La preĝejo de interneLa preĝejo de interne

  


|  |  |  |  |
| --- | --- | --- | --- |
| 

| v • d • rKomunumoj de la distrikto Weinfelden |
| --- |
| Affeltrangen |
Amlikon-Bissegg • Berg • Birwinken • Bischofszell • Bürglen • Bussnang • Erlen • Hauptwil-Gottshaus • Hohentannen • Kradolf-Schönenberg • Märstetten • Schönholzerswilen • Sulgen • **Weinfelden** • Wigoltingen • Wuppenau • Zihlschlacht-Sitterdorf |  |

 |


|  |  |
| --- | --- |
| Bibliotekoj | * PeEnEo: 275682
* GND: 4431939-3
* VIAF: 231957543
* BNF: 13603517f
 |